section_heading: Propast Aksuma i pobjeda paganskih plemena
paragraph_text: Nakon drugog zlatnog doba, početkom 6. stoljeća, carstvo se počelo urušavati, tako da je početkom 7. stoljeća prestala proizvodnja kovanica. Istovremeno desio se proces velike selidbe stanovništva, koje je krenulo na visoravni u unutrašnjosti Etiopije radi veće sigurnosti i boljih uvjeta za život. Po lokalnoj usmenoj predaji za to je kriva židovska kraljica po imenu Gudit (Judita), ona je vojno porazila Aksumsko carstvo, te potom uništila sve njegove tragove (crkve i knjige), neki suvremeni povjesničari sumnjaju u njezino postojanje, pa dakle i u tu priču.